ai4bharat/Pralekha huggingface dataset:
স্বরাষ্ট্র মন্ত্রক
ভারত ও বাংলাদেশের মধ্যে স্বরাষ্ট্র সচিব পর্যায়ের ১৯তম বৈঠক
নয়াদিল্লী, ২৭ ফেব্রুয়ারি, ২০২১
বাংলাদেশের মুক্তি যুদ্ধের ৫০ বছর পূর্তি, মুজিব বর্ষ উদযাপন এবং দুই দেশের মধ্যে কূটনৈতিক সম্পর্ক স্থাপনের প্রেক্ষাপটে ভারত ও বাংলাদেশের মধ্যে আজ ভার্চুয়াল পদ্ধতিতে স্বরাষ্ট্র সচিব পর্যায়ের ১৯তম বৈঠক অনুষ্ঠিত হয়েছে। এই বৈঠকে ভারতীয় প্রতিনিধি দলের নেতৃত্ব দেন কেন্দ্রীয় স্বরাষ্ট্র সচিব শ্রী অজয় কুমার ভাল্লা এবং সেদেশের স্বরাষ্ট্র মন্ত্রকের গণ-নিরাপত্তা বিভাগের সিনিয়র সেক্রেটারি শ্রী মুস্তফা কামালুদ্দিন।
ভারত ও বাংলাদেশ দ্বিপাক্ষিক সম্পর্কের বিষয়টিতে সর্বোচ্চ অগ্রাধিকার দিয়ে থাকে। বৈঠকে দুই দেশের সচিব নিরাপত্তা ও সীমান্ত সংক্রান্ত বিষয়গুলিতে পারস্পরিক সহযোগিতা আরও সম্প্রসারিত ও নিবিড় করার অঙ্গীকারের কথা পুনরায় ব্যাক্ত করেন। উভয় পক্ষই একে অপরের স্বার্থ বিরোধী ক্ষেত্রে জঙ্গী কার্যকলাপের জন্য কোনোরকম আপোষ না দেখানোর পুনরায় উল্লেখ করেন। দুই দেশের প্রধানমন্ত্রীর মধ্যে ভারত ও বাংলাদেশ সীমান্ত বরাবর বেড়া দেওয়ার কাজ দ্রুত শেষ করার ব্যাপারে যে সহমত হয়েছে তা অবিলম্বে কার্যকর করার বিষয়ে বৈঠকে আলোচনা হয়েছে।
সন্ত্রাসবাদ এবং চরমপন্থার ভীতি মোকাবিলায় উভয় পক্ষই পারস্পরিক সহযোগিতার বিষয়গুলিতে সহমত প্রকাশ করে। সীমান্তপারের অবৈধ কাজকর্ম নিয়ন্ত্রণেও কার্যকর ব্যবস্থা গ্রহণের জন্য দুই পক্ষ সহমত হয়েছে। জাল ভারতীয় মুদ্রা এবং অবৈধ লেনদেন প্রতিরোধে দুই পক্ষই সহযোগিতা আরও বাড়াতে সহমতে পৌঁছেছে। প্রশিক্ষণ ও দক্ষতা বৃদ্ধির ক্ষেত্রে নিরাপত্তা এজেন্সিগুলিকে সহায়তার জন্য ভারতের প্রশংসা করে বাংলাদেশ।
উভয় পক্ষই দুই দেশের নেতৃবৃন্দের অভিন্ন দৃষ্টিভঙ্গী পূরণে নিরাপত্তা ও সীমান্ত সম্পর্কিত বিষয়গুলিতে সহযোগিতা আরও বাড়াতে ঘনিষ্ঠ সমন্বয় বজায় রাখার ওপর গুরুত্ব দেওয়ার কথা পুনরায় উল্লেখ করেছে।
সামাজিকন্যায়ওক্ষমতায়নমন্ত্রক
আজাদী কা অমৃত মহোৎসবের অঙ্গ হিসেবে ভারত ৬ ডিসেম্বর মহাপরিনির্বাণ দিবস পালনের প্রস্তুতি নিচ্ছে
মাননীয় রাষ্ট্রপতি এবং প্রধানমন্ত্রী সংসদ ভবনে বাবা সাহেবের মূর্তিতে পুষ্পস্তবক দিয়ে শ্রদ্ধা নিবেদন করবেন
নতুন দিল্লি, ০২ ডিসেম্বর, ২০২১
ভারত সরকার "আজাদী কা অমৃত মহোৎসব"-এর অঙ্গ হিসেবে আগামী ৬ ডিসেম্বর মহাপরিনির্বাণ দিবস পালন করার উদ্যোগ নিয়েছে। এজন্য "বাবাসাহেব অমর রহে" এই শ্লোগানকে পাথেয় করে সংসদ ভবন থেকে শুরু করে ডঃ আম্বেদকর ইন্টারন্যাশনাল সেন্টার, বাবাসাহেবের সঙ্গে যুক্ত পঞ্চতীর্থ সাইট, আম্বাভাদে, সিমবায়োসিস ইন্টারন্যাশনাল ইউনিভার্সিটি, পুনের মতো কয়েকটি স্থানে সাংস্কৃতিক অনুষ্ঠানের আয়োজন করা হয়েছে। আম্বেদকর ভবন এবং আম্বেদকর পার্কেও বাবার সাহেবের ৬৬- তম মৃত্যুবার্ষিকীতে শ্রদ্ধা জ্ঞাপন করা হবে।
অস্পৃশ্যতার মতো সামাজিক ব্যাধি নির্মূল করতে ভারতে তাঁর ব্যাপক প্রভাবের কারণে বাবাসাহেবকে একজন বৌদ্ধ গুরু হিসেবে গণ্য করা হয়। আম্বেদকরের ভক্ত ও অনুরাগীরা বিশ্বাস করেন যে তিনি ভগবান বুদ্ধের মতোই প্রভাবশালী ছিলেন। এই কারণে তার মৃত্যু বার্ষিকী মহাপরিনির্বাণ দিবস হিসেবে পালিত হবে।
সংসদ ভবনে মূল অনুষ্ঠান হবে। যেখানে রাষ্ট্রপতি এবং প্রধানমন্ত্রী বাবাসাহেবের মূর্তিতে পুষ্পস্তবক দিয়ে শ্রদ্ধা নিবেদন করবেন। এরপর বৌদ্ধ ভিক্ষুরা ধর্ম পূজা পাঠ করবেন এবং পরে মন্ত্রক কর্তৃক সংসদে ডঃ আম্বেদকরকে উৎসর্গ করে বিশেষ সঙ্গীত পরিবেশন করা হবে। তথ্য ও সম্প্রচার মন্ত্রকের সং এন্ড ড্রামা ডিভিশন এটি করবে।
কেন্দ্রীয় সামাজিক ন্যায় ও ক্ষমতায়ন মন্ত্রী ডক্টর বীরেন্দ্র কুমার আজ আম্বেদকর ইন্টারন্যাশনাল সেন্টারে আয়োজিত এক সাংবাদিক বৈঠকে জানান, মাননীয় প্রধানমন্ত্রী শ্রী নরেন্দ্র মোদী পাঁচটি গুরুত্বপূর্ণ স্থানের কথা ঘোষণা করেছেন। পঞ্চতীর্থ হিসেবে বাবার সাহেবের জীবন এই পাঁচটি স্থানের গুরুত্ব তুলে ধরবে। ডঃ আম্বেদকর ফাউন্ডেশনের উদ্যোগে একটি তথ্যচিত্র তৈরি করা হয়েছে। যা মহাপরিনির্বাণ দিবস উপলক্ষে প্রদর্শিত হবে।
অন্যদিকে, বিদেশমন্ত্রকের উদ্যোগে লন্ডনে ডঃ আম্বেদকর মেমোরিয়ালে বিশেষ অনুষ্ঠানের আয়োজন করা হয়েছে।
দেশের বিভিন্ন রাজ্যের জেলা স্তরেও নানান ধরনের অনুষ্ঠান হবে।
CG/ SB
(Visitor Counter : 126
অসামরিকবিমানপরিবহণমন্ত্রক
লাইফলাইন উড়ানের আওতায় ৪৯০টি বিমানের সাহায্যে সারা দেশে নিত্য প্রয়োজনীয় সামগ্রী এবং চিকিৎসা সরঞ্জাম সরবরাহ করা হয়েছে
নতুন দিল্লি, ৯ মে, ২০২০
লাইফলাইন উড়ানের আওতায় এয়ার ইন্ডিয়া, অ্যালায়েন্স এয়ার, আইএএফ এবং ব্যক্তিগত পণ্যবাহী সংস্থাগুলির ৪৯০টি বিমান চালাচল করেছে। এর মধ্যে ২৮৯ টি বিমান ছিল এয়ার ইন্ডিয়া এবং অ্যালায়েন্স এয়ারের। আজ অবধি পণ্য পরিবহনের পরিমাণ প্রায় ৮৪৮.৪২টন। লাইফলাইন উড়ানের আওতায় বিমানগুলি ৪,৭৩,৬০৯ কিলোমিটারের বেশি দূরত্ব অতিক্রম করেছে। কোভিড-১৯ এর বিরুদ্ধে ভারতের এই লড়াইকে সমর্থন জানিয়ে অসামরিক বিমান চলাচল মন্ত্রকের উদ্যোগে দেশের প্রত্যন্ত অঞ্চলে প্রয়োজনীয় চিকিৎসা সরঞ্জাম পরিবহনের জন্য ‘লাইফলাইন উড়ানে’র আওতায় বিমান পরিচালনা করা হচ্ছে।
পবন হানস হেলিকপ্টার ৮মে অবধি ৮০০১ কিলোমিটার পথ অতিক্রম করে ২.৩২ টন পণ্যসম্ভার বহন করেছে। এ ক্ষেত্রে উত্তর পূর্ব অঞ্চল, দ্বীপ অঞ্চল এবং পার্বত্য রাজ্যগুলিতে বিশেষ নজর দেওয়া হয়েছে। পবন হানস লিমিটেড সহ অন্যান্য হেলিকপ্টারের মাধ্যমে জম্মু ও কাশ্মীর, লাদাখ, দ্বীপঅঞ্চল এবং উত্তর-পূর্ব অঞ্চলে গুরুত্বপূর্ণ চিকিৎসা সরঞ্জাম ও রোগী পরিবহনের কাজ চালানো হচ্ছে।
ডোমেস্টিক কার্গো অপারেটর স্পাইসজেট, ব্লু ডার্ট, ইন্ডিগো এবং ভিস্তারা বাণিজ্যিক ভিত্তিতে কার্গো ফ্লাইট পরিচালনা করছে। স্পাইসজেট পণ্যবাহী বিমানে ১৫,৪৬,৮০৯ কিলোমিটার দীর্ঘ পথ অতিক্রম করে ৬,৫৮৭ টন মাল বহন করেছে। ব্লু ডার্ট ৩১১টি পণ্যবাহী ফ্লাইট পরিচালনা করে ৩,৫৫,৫১৫ কিলোমিটার দূরত্ব অতিক্রম করে ৫,২৩১ টন পণ্য পরিবহন করেছে। ইন্ডিগো ১,৯৬,২৬৩কিলোমিটার দূরত্ব অতিক্রম করে ৫৮৫ টন পণ্যসামগ্রী বহন করেছে। এর মধ্যে সরকারের জন্য বিনামূল্যে চিকিৎসা সরঞ্জাম রয়েছে। ভিস্তারা ৩২,৩২১ কিলোমিটার দূরত্ব অতিক্রম করে প্রায় ১৫০ টন পণ্য পরিবহন করেছে।
আন্তর্জাতিক ক্ষেত্রে, পূর্ব এশিয়ার সাথে পণ্যবাহী বিমান সংযোগ স্থাপন করে ফার্মাসিউটিক্যালস, চিকিৎসা সরঞ্জাম এবং কোভিড-১৯ ত্রাণ সামগ্রী পরিবহনের কাজ চালিয়ে যাওয়া হচ্ছে। পূর্ব এশিয়া থেকে এয়ার ইন্ডিয়া ১০৭৫ টন চিকিৎসা সামগ্রী নিয়ে এসেছে।
ব্লু ডার্ট গুয়াংজু এবং সাংহাই থেকে প্রায় ১৩১ টন চিকিৎসা সরবরাহ নিয়ে এসেছে। স্পাইসজেট সাংহাই ও গুয়াংজু থেকে ৮মে পর্যন্ত ২০৫ টন চিকিৎসা সরঞ্জাম এবং হংকং ও সিঙ্গাপুর থেকে থেকে ২১ টন চিকিৎসা সামগ্রী নিয়ে এসেছে।
(CG/SS
বিদ্যুৎমন্ত্রক
এনএইচপিসি বৃহৎ আকারে কোভিড টিকাদান কর্মসূচি পরিচালনা করেছে
নতুন দিল্লি, ০৮ মে, ২০২১
বিদ্যুৎ ও নতুন এবং পুনর্নবিকীরণ শক্তি মন্ত্রকের স্বাধীন দায়িত্বপ্রাপ্ত, দক্ষতা উন্নয়ন ও শিল্পোদ্যোগ মন্ত্রকের প্রতিমন্ত্রী শ্রী আর কে সিং-এর নির্দেশ অনুসারে ভারত সরকারের আওতাধীন রাষ্ট্রায়ত্ত সংস্থা এনএইচপিসি লিমিটেড বিদ্যুৎ মন্ত্রক ও মন্ত্রকের আওতাধীন একাধিক কেন্দ্রীয় রাষ্ট্রায়ত্ত সংস্থার দিল্লি/জাতীয় রাজধানী অঞ্চলের কর্মীদের জন্য বৃহৎ আকারে টিকাদান কর্মসূচি পরিচালনা করেছে। ২৪ ঘণ্টায় বিদ্যুৎ সরবরাহ ক্ষেত্রে যাতে কোনো বাধা সৃষ্টি না হয় সে জন্য কর্মীদের স্বাস্থ্য নিরপত্তার উদ্দেশ্যেই এই টিকাদান কর্মসূচির পরিচালনা করা হয়েছে।
এনএইচপিসি গতকাল নতুন দিল্লির অ্যাপেলো হাসপাতালের সহযোগিতায় নতুন দিল্লির আইআরইডিএ-তে এক টিকাদান কর্মসূচির আয়োজন করে। বিদ্যুৎ মন্ত্রক, এনএইচপিসি, আইআরইডিএ, পিএফসি, এনএসপিসিএল, এনটিপিসি, এমএনআরই, এনইইপিসিও এবং সিইএ সংস্থার ১৮ থেকে ৪৪ বছর বয়সী ১১৭ জন কর্মীকে কোভিশিল্ড ভ্যাকসিনের প্রথম ডোজ প্রদান করা হয়। এই টিকাদান কর্মসূচির মাধ্যমে যাতে আরও বেশি কর্মী টিকা গ্রহণ করতে পারেন তাই এর সময়সীমা আজ পর্যন্ত বাড়ানো হয়েছে।
SC/SS/SKD/
(Visitor Counter : 124
প্ৰধানমন্ত্ৰীৰ কাৰ্যালয়
৫টা ডিআৰডিঅ’ তৰুণ বিজ্ঞান গৱেষণাগাৰ দেশবাসীৰ নামত উচৰ্গা কৰিলে প্ৰধানমন্ত্ৰীয়ে
প্ৰধানমন্ত্ৰী শ্ৰী নৰেন্দ্ৰ মোদীয়ে আজি বাংগালুৰুৰ প্ৰতিৰক্ষা গৱেষণা আৰু উন্নয়ন সংস্থাৰ ৫টা ডিআৰডিঅ’ তৰুণ বিজ্ঞান গৱেষণাগাৰ দেশবাসীৰ নামত উচৰ্গা কৰে৷
ডিআৰডিঅ’ৰ তৰুণ বিজ্ঞান গৱেষণাগাৰ স্থাপন কৰা পাঁচখন চহৰ হ’ল ক্ৰমে-বাংগালুৰু, মুম্বাই, চেন্নাই, কলকাতা আৰু হায়দৰাবাদ৷ প্ৰতিটো গৱেষণাগাৰে ভৱিষ্যতৰ প্ৰতিৰক্ষা পদ্ধতিৰ উন্নত প্ৰযুক্তি যেনে-কৃত্ৰিম বুদ্ধিমত্তা, কোৱাণ্টাম প্ৰযুক্তি, জ্ঞানভিত্তিক প্ৰযুক্তি, সামাঞ্জস্যহীন প্ৰযুক্তি আৰু স্মাৰ্ট সামগ্ৰীৰ ওপৰত কাম কৰিব৷
২০১৪ চনৰ ২৪ আগষ্টত ডিআৰডিঅ’ৰ বঁটা প্ৰদান অনুষ্ঠানত প্ৰধানমন্ত্ৰীয়ে জনোৱা আহ্বানৰ প্ৰেৰণা হিচাপে লৈ এই গৱেষণাগাৰসমূহ স্থাপন কাম আৰম্ভ হয়৷ প্ৰধানমন্ত্ৰী নৰেন্দ্ৰ মোদীয়ে সেই সময়ত ডিআৰডিঅ’ক যুৱ প্ৰজন্মৰ মাজত সিদ্ধান্ত গ্ৰহণৰ ক্ষমতা আৰু গৱেষণাৰ সূযোগ প্ৰদানেৰে তেওঁলোকক সবলীকৰণ কৰিবলৈ আহ্বান জনাইছিল৷
এই উপলক্ষে আগবঢ়োৱা ভাষণত প্ৰধানমন্ত্ৰী নৰেন্দ্ৰ মোদীয়ে কয় যে এই গৱেষণাগাৰসমূহে দেশৰ প্ৰযুক্তিগত দিশত গৱেষণা আৰু উন্নয়নত সহায় কৰিব৷
প্ৰধানমন্ত্ৰীয়ে বিজ্ঞানীসকলক নতুন দশকৰ বাবে এনে এক ৰোডমেপ সাজু কৰিবলৈ কয়, য’ত ডিআৰডিঅ’ই ভাৰতত বিভিন্ন ক্ষেত্ৰত বিজ্ঞানভিত্তিক গৱেষণাৰ গতি বৃদ্ধি কৰিবলৈ সক্ষম হয়৷
বিজ্ঞানীসকলক উদ্দেশ্যি প্ৰধানমন্ত্ৰীয়ে কয় যে ভাৰতৰ মিছাইল কাৰ্যসূচী হৈছে বিশ্বৰ এক অন্যতম কাৰ্যসূচী৷ তেওঁ ভাৰতীয় মহাকাশ কাৰ্যসূচী আৰু বায়ু ৰক্ষা প্ৰণালীৰো শলাগ লয়৷
প্ৰধানমন্ত্ৰীয়ে কয় যে বিজ্ঞানভিত্তিক গৱেষণাৰ ক্ষেত্ৰত ভাৰত কেতিয়াও পিছপৰি নাথাকে৷ তেওঁ কয় যে চৰকাৰে বিজ্ঞানী সমূদায়ৰ সৈতে খোজত খোজ মিলাই যাবলৈ আগ্ৰহী, যাতে ই দেশৰ নিৰাপত্তাৰ ক্ষেত্ৰত প্ৰযুক্তিৰ উত্থান আৰু অভিনৱ উদ্ভাৱনত অধিক সময়ত বিনিয়োগ কৰিব পাৰে৷
তেওঁ কয় ডিআৰডিঅ’ৰ উদ্ভাৱনে মেক ইন ইণ্ডিয়াৰ দৰে শক্তিশালী কাৰ্যসূচী আৰু দেশৰ বিশাল প্ৰতিৰক্ষা ক্ষেত্ৰৰ উন্নয়নত বৃহৎ ভূমিকা পালন কৰিব পাৰে৷
ডিআৰডিঅ’ই পাঁচটা তৰুণ বিজ্ঞান গৱেষণাগাৰ স্থাপনে ভৱিষ্যতৰ প্ৰযুক্তিৰ গৱেষণা আৰু উন্নয়নৰ আধাৰ গঢ় দিলে৷ ইয়াৰ দ্বাৰা ডিআৰডিঅ’ই ভাৰতক প্ৰতিৰক্ষা প্ৰযুক্তিৰ ক্ষেত্ৰত ভৱিষ্যতে আত্মনিৰ্ভৰশীল হোৱাৰ লক্ষ্যত বৃহৎ অগ্ৰগতি প্ৰদান কৰিলে৷
বাংগালুৰুত কৃত্ৰিম বুদ্ধিমত্তাৰ ক্ষেত্ৰত ক্ষিপ্ৰতাৰে জড়িতকৰণৰ দিশত গৱেষণাৰ কাম আৰম্ভ হ’ব৷ আইআইটি মুম্বাইত সকলো দিশতে গুৰুত্বপূৰ্ণ কোৱাণ্টাম প্ৰযুক্তিৰ দিশত কাম হ’ব৷ আমাৰ ভৱিষ্যৎ জ্ঞানভিত্তিক প্ৰযুক্তিৰ ক্ষেত্ৰত নিৰ্ভৰশীল আৰু আইআইটি মুম্বাইত এই দিশত কাম হ’ব৷ সামাঞ্জস্যহীন প্ৰযুক্তিৰ নতুন আৰু ভৱিষ্যতৰ ক্ষেত্ৰ, যিটোৱে যুদ্ধত যুঁজাৰ ধৰণ সলনি কৰিব, সেই বিষয়ে কলকাতাৰ যাদৱপুৰ বিশ্ববিদ্যালয়ত কাম আৰম্ভ হ’ব৷ স্মাৰ্ট সামগ্ৰীৰ গৰম আৰু গুৰুত্বপূৰ্ণ ক্ষেত্ৰত গৱেষণা আৰু ইয়াৰ প্ৰয়োগৰ কাম-কাজ হ’ব হায়দৰাবাদত৷VRRK/AK/DB
(Visitor Counter : 155
যুবওক্রীড়াবিষয়কমন্ত্রক
সাই কেন্দ্রগুলিতে নতুন প্রকল্প
নয়াদিল্লি, ২২ জুলাই, ২০১৯
স্পোর্টস অথরিটি অফ ইন্ডিয়া -র অধীনস্থ ১২টি আঞ্চলিক কেন্দ্র এবং উপ-কেন্দ্রগুলির বাজেট চাহিদা একত্রিত করে বিবেচনা করা হয়ে থাকে। সাই – এর প্রস্তাব বিবেচনার পর সরকার বাজেট বরাদ্দ করে। বিগত তিন বছরে সাই-কে বরাদ্দের পরিমাণ ২০১৬-১৭’তে ৪৩৮ কোটি ২০ লক্ষ টাকা, ২০১৭-১৮’তে ৪৯৫ কোটি ৭৩ লক্ষ টাকা, ২০১৮-১৯ – এ ৩৯৫ কোটি টাকা এবং ২০১৯-২০’তে ৪৫০ কোটি টাকা করা হয়েছে। রাজ্যসভায় আজ এক লিখিত জবাবে এই তথ্য জানিয়েছেন কেন্দ্রীয় ক্রীড়া প্রতিমন্ত্রী শ্রী কিরেণ রিজিজু। তিনি আরও জানান, সাই – এর আর্থিক চাহিদা মন্ত্রকের পক্ষ থেকে পর্যায়ক্রমে অনুদান সাহায্যের মাধ্যমে মেটানো হয়। এর পর, সাই তার বিভিন্ন কেন্দ্রের চাহিদা ও প্রয়োজনীয়তার বিষয়টিকে বিবেচনায় রেখে অর্থ বরাদ্দ করে থাকে। ২০১৬-১৭’তে কলকাতায় সাই – এর পূর্বাঞ্চলীয় নেতাজী সুভাষ প্রশিক্ষণ কেন্দ্রের চারপাশে দেওয়ার গড়ে তোলার জন্য ১ কোটি ৩৭ লক্ষ ৮৯ হাজার টাকা দেওয়া হয়েছিল। এছাড়াও, ২০১৭-১৮’তে সিন্থেটিক হকি সারফেসের পরিবর্তে নতুন টার্ফ বসাতে ৪ কোটি ৬৮ লক্ষ টাকা এবং নতুন সিন্থেটিক অ্যাথলেটিক ট্র্যাকের জন্য ৬ কোটি ১০ লক্ষ টাকা দেওয়া হয়। চলতি অর্থবর্ষে কলকাতা সাই কেন্দ্রে প্রশিক্ষণাধীন খেলোয়াড়দের অস্থায়ী নিবাস গড়ে তোলার পরিকল্পনা নেওয়া হয়েছে।
CG/BD/SB
(Visitor Counter : 83
অর্থমন্ত্রক
পেট্রোলিয়াম এবং প্রাকৃতিক গ্যাস ক্ষেত্রে মূল উদ্যোগ
নয়াদিল্লী, ১ ফেব্রুয়ারি, ২০২১
কোভিড-১৯এর জেরে লকডাউনের সময় দেশজুড়ে সরকার তেল সরবরাহ অব্যাহত রাখতে একাধিক পদক্ষেপ গ্রহণ করেছে। মানুষের দৈনন্দিন জীবনে জ্বালানীর প্রয়োজনীয়তার গুরুত্ব বিবেচনা করে কেন্দ্রীয় অর্থ ও কর্পোরেট বিষয়ক মন্ত্রী শ্রীমতি নির্মলা সীতারমন আজ সংসদে ২০২১-২২ অর্থবর্ষের সাধারণ বাজেট পেশ করার সময় পেট্রোলিয়াম এবং প্রাকৃতিক গ্যাস ক্ষেত্রে সরকারের গৃহীত মূল উদ্যোগের বিষয়গুলি তুলে ধরেন।
তিনি জানান, উজ্জ্বলা প্রকল্প ইতিমধ্যেই চালু করা হয়েছে। এই প্রকল্পের মাধ্যমে ৮ কোটি পরিবার উপকৃত হয়েছেন। আরও ১ কোটি পরিবারের কাছে এই প্রকল্পের সুবিধা পৌঁছে দেওয়া হবে। আগামী ৩ বছরের মধ্যে নগর প্রাকৃতিক গ্যাস বন্টন ব্যবস্থাপনার আওতায় ১০০রও বেশি জেলাকে যুক্ত করা হবে। জম্মু ও কাশ্মীর কেন্দ্রশাসিত অঞ্চলে একটি গ্যাস পাইপ লাইন প্রকল্প গড়ে তোলার উদ্যোগ নেওয়া হয়েছে বলেও শ্রীমতি সীতারমন জানান।
বিদ্যুৎমন্ত্রক
কেন্দ্রীয় বিদ্যুৎ মন্ত্রক গত ৩-৪ বছরে বিহারে বৈদ্যুতিকীকরণের জন্য ১১,০০০ কোটি টাকা বিনিয়োগ করেছে
নতুন দিল্লি, ১২ সেপ্টেম্বর, ২০২০
কেন্দ্রীয় বিদ্যুৎ মন্ত্রী শ্রী আর.কে. সিং আজ বিহারে জাতীয় তাপবিদ্যুৎ নিগমের উদ্যোগে তৈরি একাধিক সর্বজনীন সুযোগ সুবিধার সূচনা করেছেন। এছাড়াও শ্রী সিং তিন কিলোমিটার দীর্ঘ মেহ-ইন্দ্রপুরী ব্যারেজ রোড এবং কান্তি বিজলি উৎপাদন লিমিটেডের প্রধান ভবনের প্রবেশদ্বার উদ্বোধন করেছেন। তিনি বিহারের বারহ্-তে এনটিপিসি-র একটি বিদ্যুৎ উৎপাদন কেন্দ্র, নবীন নগর পাওয়ার জেনারেশন কোম্পানী লিমিটেড, নবীন গর বিদ্যুৎ উৎপাদন কেন্দ্র এবং কান্তি বিদ্যুৎ উৎপাদন কেন্দ্রের সূচনা করেছেন। সর্বজনীন সুবিধার দিক থেকে এই উদ্যোগগুলি স্থানীয় মানুষের জীবনযাপনের মানোন্নয়ন ঘটাবে এবং নতুন সড়কগুলি যাত্রার সময় হ্রাস করবে।
আজ পাটনা থেকে সর্বজনীন এই সুযোগ সুবিধা সম্পন্ন উদ্যোগগুলির সূচনা করে শ্রী সিং বলেন, বিদ্যুৎ মন্ত্রক গত ৩-৪ বছরে বিহারে বিদ্যুতিকীকরণ কাজকর্ম বাবদ ১১,০০০ কোটি টাকা বিনিয়োগ করেছে। এই অর্থে একাধিক বিদ্যুৎ সাবস্টেশন গড়ে উঠেছে, বিদ্যুৎ পরিবাহী লাইন তৈরি করা হয়েছে এবং গ্রামাঞ্চলে বৈদ্যুতিকীকরণের একাধিক কর্মসূচী রূপায়িত হয়েছে। তিনি আরও জানান দেশ গঠনের দিক থেকে রাষ্ট্রায়ত্ত এনটিপিসি প্রতিটি প্রকল্পখাতে বিনিয়োগে লভ্যাংশ যুগিয়েছে। গত ৫ বছরে কলয়া এবং রেল পরিবহন খাতে খরচ প্রায় ৪০ শতাংশ বেড়েছে। কিন্তু এনটিপিসি-র কর্ম দক্ষতার ফলে বিদ্যুতের দাম কেবল ১২ শতাংশ বেড়েছে।
শ্রী সিং আরও জানান, রাষ্ট্রায়ত্ত এনটিপিসি অন্যান্য রাষ্ট্রায়ত্ত সংস্থাগুলির মধ্যে পিএম কোয়ারস্ তহবিলে ২৫৭ কোটি ৫০ লক্ষ টাকা দান করেছে। এছাড়াও সংস্থাটি বিদ্যুৎ উৎপাদনের ক্ষেত্রে একাধিক বিকল্প পন্থা অবলম্বন করেছে। প্রকৃত অর্থেই একটি বহুজাতিক সংস্থা হয়ে ওঠার লক্ষে এনটিপিসি একাধিক পরিকল্পনা নিয়েছে।
আজ যে সমস্ত সর্বজনীন সুযোগ সুবিধার সূচনা এবং পরিকাঠামো নির্মাণ কাজের সূচনা হয়েছে সেগুলি সবই স্থানীয় মানুষের দৈনন্দীন জীবনে বড় ভূমিকা নেবে এবং নব নির্মিত সড়কগুলি যাত্রার সময় হ্রাস করবে। উদ্বোধনী অনুষ্ঠানে ঔরঙ্গাবাদের সাংসদ শ্রী সুশীল কুমার সিং ও কয়েকজন বিধায়ক সহ এনটিপিসি-র চেয়ারম্যান তথা ম্যানিজিং ডাইরেক্টর শ্রী গুরদীপ সিং ছাড়াও মন্ত্রকের উচ্চ পদস্থ আধিকারিকরা উপস্থিত ছিলেন।
উল্লেখ করা যেতে পারে, এনটিপিসি-র মোট উৎপাদন ক্ষমতা ৬২,৯১০ মেগাওয়াট আর বিহারে বর্তমানে ৬,১৫০ মেগাওয়াট বিদ্যুৎ উৎপাদিত হয়ে থাকে। এছাড়াও আরও ৩,৮০০ মেগাওয়াট বিদ্যুৎ উৎপাদনের একাধিক প্রকল্পের কাজ চলছে। এনটিপিসি তার কর্পোরেট সামাজিক দায়বদ্ধতা উদ্যোগের আওতায় বারহ্-তে দুটি কমিউনিটি ভবন নির্মাণ করেছে। এই কাজে খরচ হয়েছে ৬২ লক্ষ টাকা।
বর্তমানে রাষ্ট্রায়ত্ত এনটিপিসি-র অধীনে মোট ৭০টি বিদ্যুৎ উৎপাদন কেন্দ্র রয়েছে। এর মধ্যে ২৪টি কয়লা ভিত্তিক, ৭টি গ্যাস বা তল জ্বালানি ভিত্তিক, ১টি জল বিদ্যুৎ, ১৩টি পুনর্নবীকরণযোগ্য সহ ২৫টি যৌথ উদ্যোগে গঠিত বিদ্যুৎ উৎপাদন ইউনিট রয়েছে। এছাড়াও সংস্থার ২০ গিগাওয়াটের বেশি বিদ্যুৎ উৎপাদনের জন্য একাধিক প্রকল্পের কাজ চলছে। এই ২০ গিগাওয়াট বিদ্যুতের মধ্যে ৫ গিগাওয়াট পুনর্নবীকরণযোগ্য শক্তি হিসেবে উৎপাদিত হবে।
(CG/BD/SKD
প্রধানমন্ত্রীরদপ্তর
ভারত এবং কানাডার প্রধানমন্ত্রীর টেলিফোনে বার্তালাপ
নতুন দিল্লি, ২৮ এপ্রিল, ২০২০
প্রধানমন্ত্রী শ্রী নরেন্দ্র মোদী আজ কানাডার প্রধানমন্ত্রী জাস্টিন ট্রুডোর সাথে টেলিফোনে কথা বলেছেন।
দুই নেতা কোভিড-১৯ মহামারী সম্পর্কিত বিশ্বের বর্তমান অবস্থা নিয়ে আলোচনা করেছেন। তাঁরা আন্তর্জাতিক সংহতি ও সমন্বয়, সরবরাহ-শৃঙ্খলা বজায় রাখা এবং গবেষণা কার্যক্রমে পরস্পরের সমন্বয় সাধনের গুরুত্বের বিষয়ে একমত হন।
প্রধানমন্ত্রী মোদী, কানাডায় বসবাসকারী ভারতীয়দের বিশেষত ভারতীয় শিক্ষার্থীদের সহায়তা ও সহযোগিতার জন্য কানাডার প্রধানমন্ত্রীকে ধন্যবাদ জানিয়েছেন। প্রধানমন্ত্রী ট্রুডো ভারতে বসবাসকারী কানাডার নাগরিকদের সহায়তার জন্য ভারত সরকারের প্রশংসা করেন।
প্রধানমন্ত্রী আশ্বস্ত করেন, ওষুধ ক্ষেত্রে ভারতের উৎপাদনশীল সক্ষমতার যে সুযোগ রয়েছে, ভারত কানাডা সহ বিশ্বের নাগরিকদের সেই মতো যথাসম্ভব সহায়তা প্রদান করবে।
দুই নেতা একমত হন যে, ভারত ও কানাডা যৌথ উদ্যোগে এই মহামারী মোকাবেলায় আন্তর্জাতিকক্ষেত্রে উল্লেখযোগ্য ভূমিকা পালন করতে পারে, বিশেষত কোভিড-১৯ এর মোকাবিলার জন্য একটি প্রতিষেধক তৈরি বা ভেষজ চিকিৎসার মাধ্যমে সমাধানের লক্ষ্যে গবেষণা এবং প্রযুক্তিগত ক্ষেত্রে সমন্বয়ের মাধ্যমে গুরুত্বপূর্ণ অবদান রাখতে পারে।
(CG/SS
প্রধানমন্ত্রীরদপ্তর
ইসরায়েলের প্রধানমন্ত্রীর সঙ্গে প্রধানমন্ত্রী নরেন্দ্র মোদীর আলোচনা
ভারতের চন্দ্রযান-৩ মিশনের সাফল্যের জন্য প্রধানমন্ত্রীকে অভিনন্দন প্রধানমন্ত্রী নেতানিয়াহুর
নয়াদিল্লি, ২৪ অগাস্ট, ২০২৩
চাঁদের দক্ষিণমেরুতে ভারতের চন্দ্রযান-৩ সফলভাবে অবতরণ করায় প্রধানমন্ত্রী শ্রী নরেন্দ্র মোদীকে অভিনন্দন জানিয়ে টেলিফোন করেন ইসরায়েলের প্রধানমন্ত্রী বেঞ্জামিন নেতানিয়াহু।
এই উষ্ণ বার্তার প্রশংসা করেছেন প্রধানমন্ত্রী শ্রী মোদী। তিনি ভারতবাসীর পক্ষ থেকে ইসরায়েলের প্রধানমন্ত্রীকে ধন্যবাদ জানিয়েছেন। তিনি বলেছেন, চন্দ্রযান – ৩ এর এই সাফল্য সমগ্র মানবজাতির, বিশেষ করে দক্ষিণ বিশ্বের দেশগুলিও এই সাফল্যের অংশীদার।
উভয় নেতা পরস্পরের মধ্যে যোগাযোগ বজায় রাখার বিষয়ে সম্মত হয়েছেন।
AC/PM/SB
(
প্রধানমন্ত্রীরদপ্তর
সংসদের শীতকালীন অধিবেশনের শুরুতে সাংবাদিক সম্মেলনে প্রধানমন্ত্রীর বিবৃতি
নয়াদিল্লি, ১১ ডিসেম্বর, ২০১৮
নমস্কার বন্ধুরা,
আপনাদের সকলকে শীতকালীন অধিবেশনে স্বাগত। এই অধিবেশন অত্যন্ত গুরুত্বপূর্ণ। দেশের জনগণের ও দেশের সার্বিক উন্নয়নের স্বার্থে আমরা সকলে যথাসম্ভব এই অধিবেশনের সদ্বব্যবহার করবো বলে আমি আশা রাখি। আমার বিশ্বাস, সভার প্রত্যেক সদস্য এই একই লক্ষ্যে কাজ করবেন। আমরা বিভিন্ন বিষয়ে আলোচনায় প্রস্তুত। এই আলোচনা উত্তপ্তও হতে পারে, কিন্তু অবশ্যই তা চলা উচিত। বিতর্ক, আলোচনা ও মতবিনিময় থাকতে পারে। কিন্তু তা সত্ত্বেও সভার কাজ সুষ্ঠুভাবে চালাতে এবং প্রয়োজনে অতিরিক্ত সময় কাজ করে গুরুত্বপূ্র্ণ বিষয়গুলিতে একটি সিদ্ধান্তে পৌঁছানোর জন্য আমি সভার সদস্যদের কাছে অনুরোধ জানাচ্ছি। আলোচনাকে ফলপ্রসু করে তুলতে হবে। আমি মনে করি, আগামী মে মাসে সব রাজনৈতিক দলগুলিরই ভাগ্য পরীক্ষা হবে। তাই কোনও রাজনৈতিক দলের নয়, জনগণের স্বার্থের কথা মাথায় রেখে আমাদের এই অধিবেশন চালাতে হবে। এটাই আমার আশা ও বিশ্বাস। আপনাদের সকলকে শুভেচ্ছা।
ধন্যবাদ
SSS/PM/NS
(Visitor Counter : 95
প্রধানমন্ত্রীরদপ্তর
প্রধানমন্ত্রী সংগ্রহালয়, ফাইভ-জি’র সূচনা, আহমেদাবাদ মেট্রো এবং অম্বাজীর সংস্কার নিয়ে জনগণের মন্তব্যের জবাব দিলেন প্রধানমন্ত্রী
নয়াদিল্লি, ০২ অক্টোবর, ২০২২
প্রধানমন্ত্রী শ্রী নরেন্দ্র মোদী, প্রধানমন্ত্রী সংগ্রহালয়, ফাইভ-জি’র সূচনা, আহমেদাবাদ মেট্রো এবং অম্বাজীর সংস্কার নিয়ে জনগণের মন্তব্যের জবাব দিলেন।
প্রধানমন্ত্রী সংগ্রহালয় বিষয়ে তিনি বলেন, জেনে আনন্দিত https://t.co/9GKW4qib2S
— Narendra Modi  October 2, 2022
আহমেদাবাদ মেট্রো পরিস্থিতি বদলে দেবে প্রসঙ্গে প্রধানমন্ত্রী বলেন, আমি আনন্দিত। মেট্রো আহমেদাবাদের পরিস্থিতি বদলে দেবে। https://t.co/ReHproT80F
— Narendra Modi  October 2, 2022
ফাইভ-জি উদ্যোগ নিয়ে এক মায়ের আনন্দ প্রসঙ্গে প্রধানমন্ত্রী বলেন, আপনার মা’কে আমার সশ্রদ্ধ প্রণাম। তাঁর এই স্নেহ পেয়ে আমি কৃতজ্ঞ। https://t.co/ReHproT80F
— Narendra Modi  October 2, 2022
অম্বাজীতে আরও পর্যটক ও ভক্তদের আহ্বান জানিয়ে তিনি বলেন, গত কয়েক বছরে এখানে দারুন কাজ হয়েছে। এর মধ্যে রয়েছে ৫১ শক্তিপীঠের একটি মন্দির এবং গব্বর তীর্থ। স্বচ্ছতার উপরও এখানে বিশেষ জোর দেওয়া হয়েছে।
প্রধানমন্ত্রী বলেন, গত কয়েক বছরে অম্বাজীতে অভাবনীয় কাজ হয়েছে। এখানে ৫১ শক্তিপীঠের অন্যতম একটি মন্দির এবং গব্বর তীর্থ। আমি আরও ভক্ত ও পর্যটকদের এখানে আসার আহ্বান জানাই। https://t.co/1JPxfK1Ga8
— Narendra Modi  October 2, 2022
(PG/PM/SB
প্রধানমন্ত্রীরদপ্তর
প্রধানমন্ত্রী শ্রী নরেন্দ্র মোদী এবং জাপানের প্রধানমন্ত্রী মিঃ সুগা ইয়োশিহিদে-র মধ্যে টেলিফোনে বার্তালাপ
নয়াদিল্লি, ২৬ এপ্রিল, ২০২১
প্রধানমন্ত্রী শ্রী নরেন্দ্র মোদী আজ জাপানের প্রধানমন্ত্রী মিঃ সুগা ইয়োশিহিদে-র সঙ্গে টেলিফোনে কথা বলেন।
দুই প্রধানমন্ত্রী পরস্পরের দেশে কোভিড-১৯ পরিস্থিতি নিয়ে আলোচনা করেন এবং বর্তমান মহামারীর ফলে উদ্ভূত পরিস্থিতির প্রেক্ষিতে বিভিন্ন আঞ্চলিক ও আন্তর্জাতিক চ্যালেঞ্জগুলি নিয়ে মতবিনিময় করেন। বর্তমান সঙ্কট মোকাবিলায় দুই নেতাই ভারত ও জাপানের মধ্যে নিবিড় সহযোগিতার গুরুত্বের কথা উল্লেখ করে বলেন, দুই দেশকেই জরুরি কাঁচামাল ও প্রযুক্তির সরবরাহ সুনিশ্চিত করার পাশাপাশি এক নমনীয়, বৈচিত্র্যপূর্ণ এবং বিশ্বাসযোগ্য সরবরাহ শৃঙ্খল গড়ে তুলতে একযোগে কাজ করতে হবে। উৎপাদন এবং দক্ষতা উন্নয়ন ক্ষেত্রে নতুন অংশীদারিত্ব গড়ে তোলার বিষয়ে দুই নেতা আলাপ-আলোচনা করেন। এই প্রেক্ষিতে উভয়েই জোর দিয়ে বলেন, পারস্পরিক উদ্দেশ্যগুলি পূরণে এবং দক্ষতার ক্ষেত্রে উভয় দেশের মধ্যে সুসমন্বয় গড়ে তুলতে যত দ্রুত সম্ভব ‘স্পেসিফায়েড স্কিল্ড ওয়ার্কার’ চুক্তিটি কার্যকর করতে হবে। দুই দেশের মধ্যে সহযোগিতার উজ্জ্বল দৃষ্টান্ত হিসেবে উভয় প্রধানমন্ত্রী মুম্বাই-আমেদাবাদ হাইস্পিড রেল প্রকল্পের কথাও উল্লেখ করেন। তাঁরা এই প্রকল্পের অগ্রগতিতে সন্তোষ প্রকাশ করেছেন।
উভয় নেতাই বর্তমান কোভিড মহামারীর সময় একে অপরের দেশে বসবাসকারী নাগরিকদের সবরকম সাহায্য ও তাঁদের পাশে দাঁড়ানোর জন্য যে ব্যবস্থা গ্রহণ করা হয়েছে তার প্রশংসা করেন। এ প্রসঙ্গে উভয় প্রধানমন্ত্রীই বলেন, এ ধরনের সহযোগিতাকে আরও এগিয়ে নিয়ে যেতে হবে।
মহামারী মোকাবিলায় ভারতকে সাহায্যের জন্য প্রধানমন্ত্রী শ্রী মোদী সে দেশের প্রধানমন্ত্রী মিঃ সুগাকে ধন্যবাদ জানান। বর্তমান কোভিড পরিস্থিতি স্থিতিশীল হলেই অদূর ভবিষ্যতে প্রধানমন্ত্রী মিঃ সুগাকে ভারতে অভ্যর্থনা জানাবেন বলেও শ্রী মোদী আশা প্রকাশ করেন।
SC/BD/DM/
(
প্রধানমন্ত্রীরদপ্তর
রাজমাতা জিজায়ু-এর জন্ম বার্ষিকীতে তাঁর প্রতি প্রধানমন্ত্রীর শ্রদ্ধার্ঘ্য
নয়াদিল্লি, ১২ জানুয়ারি, ২০২৩
প্রধানমন্ত্রী শ্রী নরেন্দ্র মোদী রাজমাতা জিজায়ু-এর জন্ম বার্ষিকীতে তাঁর প্রতি গভীর শ্রদ্ধা নিবেদন করেছেন। তিনি বলেন, ছত্রপতি শিবাজী মহারাজের মতো মহান এক ব্যক্তিত্বকে গড়ে তোলার জন্য আমাদের ইতিহাসে তাঁর নাম স্মরণীয় হয়ে থাকবে।
এক ট্যুইট বার্তায় প্রধানমন্ত্রী বলেছেন;
“রাজমাতা জিজায়ু ছিলেন ধৈর্য্যের প্রতীক। তাঁর মধ্য দিয়ে নারীশক্তি প্রতিফলিত হয়েছে। ছত্রপতি শিবাজী মহারাজের মতো মহান এক ব্যক্তিত্বকে গড়ে তোলার জন্য আমাদের ইতিহাসে তাঁর নাম স্মরণীয় হয়ে থাকবে। তিনি জনসাধারণের কল্যাণের জন্য সচেষ্ট ছিলেন। তাঁর জন্ম বার্ষিকীতে তাঁকে শ্রদ্ধা জানাই।”
PG/CB/NS
(
নারীওশিশুবিকাশমন্ত্রক
রাজ্য জুড়ে মাসব্যাপী নানা কর্মসূচি গ্রহনের মধ্য দিয়ে পশ্চিমবঙ্গে জাতীয় পুষ্টি মাস উদযাপনের সূচনা হল শুক্রবার
কলকাতা, ৭ সেপ্টেম্বর, ২০১৮
জাতীয় পুষ্টি মাস উদযাপনের অঙ্গ হিসেবে পুষ্টি সম্পর্কে সচেতনতা বাড়ানোর লক্ষ্যে পুরো সেপ্টেম্বর মাস জুড়ে একাধিক কর্মসূচি গ্রহণ করা হয়েছে। এরই অঙ্গ হিসেবে প্রতিটি আদিবাসী পরিবারের কাছে পুষ্টির গুরুত্ব সম্পর্কে প্রয়োজনীয় বার্তা পৌঁছে দিতে পশ্চিমবঙ্গ সরকারের আদিবাসী উন্নয়ন দপ্তর একাধিক অনুষ্ঠানের আয়োজন করছে। সমগ্র রাজ্য জুড়ে পুষ্টি সম্পর্কে সচেতনতা বাড়াতে একাধিক কর্মসূচি আয়োজনেরও পরিকল্পনা করা হয়েছে। এ ধরণের প্রথম কর্মসূচির আয়োজন হয় আজ  কলকাতার কালচারাল রিসার্চ ইনস্টিটিউটে।
এই অনুষ্ঠানে দৈনন্দিন জীবনে পুষ্টির প্রয়োজনীয়তা তুলে ধরা হয়। আদিবাসী অধ্যুষিত আঞ্চলে পুষ্টি সচেতনতা গড়ে তোলার ওপর গুরুত্ব দেওয়া হয়। খাবারে পুষ্টির প্রয়োজনীয়তাকে তুলে ধরার জন্য জেলাস্তরীয় সেমিনার আয়োজন করতে রাজ্যের সাতটি আদিবাসী অধ্যুষিত জেলাকে  চিহ্নিত করা হয়েছে। এছাড়াও, সাতটি একলব্য আদর্শ আবাসিক বিদ্যালয়ের মাধ্যমে বৃক্ষরোপণ অভিযান এবং নয়টি পণ্ডিত রঘুনাথ মুর্মু আবাসিক বিদ্যালয়ের  মাধ্যমে আদিবাসী মানুষের জীবনজীবিকা হিসেবে ঢাকের কাঠি বিতরণের উদ্যোগ নেওয়া হয়েছে।
জেলাস্তরীয় খাদ্য মেলার আয়োজন করা হয়েছে ঝাড়গ্রাম, পুরুলিয়া ও আলিপুরদুয়ারে। আদিবাসী এলাকার স্কুল পড়ুয়াদের মধ্যে খাবার আগে নিয়মিত হাত ধোয়ার অভ্যাস গড়ে তোলার ব্যাপারেও এই অভিযানে গুরুত্ব দেওয়া হচ্ছে। সুস্বাস্থ্য বজায় রাখতে স্যানিটারি ন্যাপকিনের ব্যবহার সম্পর্কে সচেতনতা বাড়াতে নয়টি পণ্ডিত রঘুনাথ মুর্মু আবাসিক বিদ্যালয়ে এবং বেলপাহাড়ি আদিবাসী বালিকা বিদ্যালয়ে একটি করে স্যানিটারি ভেন্ডিং মেশিন বসানোর পরিকল্পনা নেওয়া হয়েছে। পুষ্টি মাস উদযাপনের শেষ সপ্তাহে আদিবাসী শিশুদের দৈহিক ও মানসিক বিকাশ হারে অগ্রগতির মূল্যায়নের পাশাপাশি তাদের রক্তাল্পতা সংক্রান্ত পরীক্ষা-নিরীক্ষার পরিকল্পনা রয়েছে।
CG/BD/DM/…
(Visitor Counter : 195
প্রধানমন্ত্রীরদপ্তর
মহাত্মা ফুলের ঐতিহ্য সম্পর্কে সংসদ সদস্য সুনীতা দুগ্গলের লেখা নিবন্ধটি প্রধানমন্ত্রী সকলের সঙ্গে ভাগ করে নিয়েছেন
নতুন দিল্লি, ১২ এপ্রিল, ২০২২
লোকসভার সদস্য শ্রীমতী সুনীতা দুগ্গলের লেখা একটি নিবন্ধ প্রধানমন্ত্রী সকলের সঙ্গে ভাগ করে নিয়েছেন। এই নিবন্ধটি 'পিছিয়েপড়া শ্রেণীর মহিলাদের ক্ষমতায়নে মহাত্মা ফুলের ঐতিহ্যের প্রকৃত উত্তরাধিকার' সম্পর্কিত।
প্রধানমন্ত্রীর কার্যালয়ের পক্ষ থেকে এক ট্যুইটে বলা হয়েছে, "এই নিবন্ধটি 'পিছিয়েপড়া শ্রেণীর মহিলাদের ক্ষমতায়নে মহাত্মা ফুলের ঐতিহ্যের প্রকৃত উত্তরাধিকার' সম্পর্কিত"।
লোকসভার সদস্য @SunitaDuggal7 - লেখা নিবন্ধটি অবশ্যই পড়ুন।
CG/BD/AS/
(
প্রধানমন্ত্রীরদপ্তর
প্রধানমন্ত্রীর মরিশাসের প্রধানমন্ত্রীকে ফোনে শুভেচ্ছা জ্ঞাপন
নতুনদিল্লি, ৯ নভেম্বর, ২০১৯
প্রধানমন্ত্রী শ্রী নরেন্দ্র মোদী মরিশাসের প্রধানমন্ত্রী প্রবিন্দ কুমার জুগনাউথের সঙ্গে টেলিফোনে কথা বলেন। সে দেশে সদ্য সমাপ্ত নির্বাচনে তাঁর জয়লাভের জন্য শ্রী নরেন্দ্র মোদী, প্রবিন্দ কুমার জুগনাউথকে উষ্ণ অভিনন্দন জানান।
প্রধানমন্ত্রী বলেন, মরিশাসের জনগণ প্রধানমন্ত্রী জুগনাউথের নেতৃত্বের উপর তাঁদের আস্থা জানিয়েছেন। এর মাধ্যমে তাঁর সরকারের উন্নয়নমূলক নীতির প্রতি জনগণের সমর্থন প্রতিফলিত হয়েছে। পারস্পরিক স্বার্থসংশ্লিষ্ট ক্ষেত্রে দুটি দেশের মধ্যে নিবিড় সম্পর্ক বজায় রাখার বিষয়ে ভারতের অঙ্গীকার তিনি আবারো ব্যক্ত করেন।
প্রধানমন্ত্রী জুগনাউথ, শ্রী নরেন্দ্র মোদীকে ধন্যবাদ জানান এবং ভারতের সঙ্গে বিশেষ দ্বিপাক্ষিক সম্পর্ককে আরো শক্তিশালী করে তোলার বিষয়ে আগ্রহ ব্যক্ত করেন। অপ্রবাসী দিবস উদযাপনে প্রধান অতিথি হিসেবে উত্তর প্রদেশের রাজ্যপালের উপস্থিতির জন্য তিনি ভারত সরকারকে ধন্যবাদ জানান।
প্রধানমন্ত্রী জুগনাউথ, তাঁর সুবিধেমত সময়ে ভারত সফরে আসার শ্রী নরেন্দ্র মোদীর আমন্ত্রণ গ্রহণ করেছেন।
CG/CB
(Visitor Counter : 65